Държавен вестник, бр. 73, 2010 г., стр. 80

СТР.  80	
Д Ъ Р Ж А В Е Н  В Е С Т Н И К 	
БРОЙ  73
Чл. 105. (1) Ползвателят по всяко време 
може да промени лицето по чл. 97, т. 2, което 
осъществява технически надзор на повдига­
телното съоръжение.
(2) В случай на промяна по ал. 1 ползва­
телят е длъжен да регистрира повдигателното 
съоръжение пред новоизбрано лице по чл. 97, 
т. 2, като му представи ревизионната книга и 
досието по чл. 120. Новоизбраното лице по 
чл. 97, т. 2 регистрира повдигателното съо­
ръжение в сроковете и по реда на чл. 102 и 
извършва следващия периодичен технически 
преглед на съоръжението в съответствие със 
сроковете по чл. 108, ал. 1, т. 2 или 3. 
(3) В случаите по ал. 1 ползвателят отправя 
до лицето по чл. 97, т. 2, пред което е било 
регистрирало повдигателното съоръжение, 
писмено искане за предоставяне на досието 
по чл. 120, което съхранява. Лицето е длъж­
но да предостави досието в 7-дневен срок от 
получаване на искането.
Чл. 106. Когато повдигателно съоръже­
ние се бракува, демонтира или се прекрати 
експлоатацията му за повече от 6 месеца, в 
10-дневен срок ползвателят му е длъжен да 
уведоми за това органа за технически надзор, 
пред който съоръжението е регистрирано.
Чл. 107. Органите за технически надзор 
по чл. 97, т. 2 уведомяват всяка година до 31 
януари ГД „ИДТН“ за регистрираните и сне­
тите от регистрация през предходната година 
повдигателни съоръжения.
Раздел ІІІ
Технически прегледи и проверки
Чл. 108. (1) Органите за технически надзор 
извършват следните технически прегледи на 
регистрираните повдигателни съоръжения:
1. първоначални – след първото регистри­
ране;
2. периодични:
а) на повдигателните съоръжения по 
чл. 2, ал. 1, т. 1 – 4 и 6 – 8 – две години след 
последния извършен технически преглед по 
т. 1 – 8, а ако повдигателното съоръжение по 
чл. 2, ал. 1, т. 1 е експлоатирано повече от 16 
години – една година след последния извършен 
технически преглед по т. 1 – 8;
б) на товарозахващащите приспособления, 
които не са част от съоръжение по чл. 2, ал. 1, 
т. 1 – 4 – 12 месеца след последния извършен 
технически преглед по т. 1 – 8;
3. периодични със статично и динамично 
изпитване – на повдигателните съоръжения 
по чл. 2, ал. 1, т. 1 – 4 и 7 – 4 години след 
последния извършен технически преглед по 
т. 1, 3 – 7; 
4. след преустройство;
5. когато не са експлоатирани повече от 
една година;
6. след замяна или ремонт на:
а) носещите конструкции, носещите еле­
менти, механизмите за повдигане, товаро­
подемните куки или ролковите блокове – за 
повдигателните съоръжения по чл. 2, ал. 1, 
т. 1 – 5 и 7;
б) повдигателния механизъм, носещи­
те въжета и приспособленията за тяхното 
окачване, ограничителя на скоростта или 
хващачите – за повдигателните съоръжения 
по чл. 2, ал. 1, т. 8;
7. след демонтиране и монтиране на дру­
го работно място – за стационарните или 
придвижващите се по релсов път повдига­
телни съоръжения по чл. 2, ал. 1, т. 1 – 3 и 
за стационарно монтираните повдигателни 
съоръжения по чл. 2, ал. 1, т. 7 и 8;
8. по искане на ползвателя на повдигател­
ното съоръжение;
9. внезапни.
(2) За извършване на техническите прегледи 
по ал. 1, т. 1 – 8 ползвателите на повдигателни­
те съоръжения са длъжни да отправят писмено 
заявление до органите за технически надзор, 
пред които са регистрирали съоръженията. 
Прегледите се извършват във: 
1. двуседмичен срок от получаване на за­
явлението – за прегледите по ал. 1, т. 1, 4 – 7;
2. шестседмичен срок от получаване на за­
явлението – за прегледите по ал. 1, т. 2, 3 и 8.
(3) Датите за извършване на техническите 
прегледи по ал. 1, т. 1 – 8 в сроковете по ал. 2 
се определят от органите за технически надзор 
и се съобщават най-малко 5 дни предварително 
на ползвателя на съоръженията.
(4) С писменото искане по ал. 1 за из­
вършване на технически прегледи по ал. 1, 
т. 6 ползвателят предоставя на органа по 
технически надзор документите по чл. 40, 
ал. 1, т. 1, 3 – 6 и/или 7.
(5) Техническите прегледи на повдигателни 
съоръжения, за които не е приложен чл. 101, 
ал. 7 и които са преместени временно извън 
обхвата на териториална компетентност на 
регионалния отдел на ГД „ИДТН“, пред който 
са регистрирани, се извършват от инспектори 
на регионалния отдел на ГД „ИДТН“, на чия­
то територия се експлоатират съоръженията. 
(6) С писменото искане по ал. 1 за извърш­
ване на технически прегледи на съоръженията 
по ал. 5 ползвателят предоставя на органа по 
технически надзор:
1. проекта по чл. 5, ал. 1, когато такъв се 
изисква;
2. досието по чл. 120, съхранявано от полз­
вателя, което след извършване на прегледа 
се връща на ползвателя. 
(7) Техническите прегледи се извършват в 
присъствието на лицето по чл. 55, т. 1 и/или 
на лицето, което поддържа повдигателното 
съоръжение.